Trazmision (tełecomunicasion)

El termine traxmisionsevente altre varianse e grafie anca trazmision, inte el campo de le tełecomunicasion e de l'informatica, indica el proçeso e i modi/tecneghe che le ga el fin de l'invio de informasion, co dei inpulsi eletreghi e segnałi codeficai, so on canale fixico de comunicasion da un mitente a un o pì destinatari.

La traxmision la xe posìbiłe grasie a l'existensa de mestieri eletroneghi de riçetraxmision, o sia da on traxmetidore e da on riçevidore poxisionae al estremo del canal de comunicasion e che insieme i definise xenericamente on sistema de tełecomunicasion. In xenerale sto proçeso el subise carateristeghe traxmisive del canal de comunicasion, chel canbia pì o men l'informasion traxmetida e'l vincola inte el steso momento i do paramatri de traxmision.

Inportante e nesesàrio pal trasporto de informasion, xe el conçeto de segnal portante e modułasion.
Tipi de traxmision
La traxmision la se divide en:
 Traxmision anałoxega;
 Traxmision dijitałe;

Baxandose sol numaro de destinatari, le traxmision de sto tipo le połe esar a so volta:
 unicast: el destinatario l'è solo uno de cheli che ghe riva el segnal, ciamà anca traxmision ponto-ponto (point-to-point);
 multicast: i destinatari i ga da esar solo alguni de cheli che ghe riva el segnal, la traxmision la xe anca ciamada ponto-multiponto.
 broadcast: i destinatari i xe tuti cheli che ghe riva el segnal e la traxmision la njien anca ciamada ponto-tuti.

Dal ponto de vista del trasporto de l'informasion sol canal, na comunicasion la pole esar:
 simplex, o sia monodiresional (par exenpio radiodifuxion e tełedifuxion).
 half-duplex, o sia bidiresional, ma solo uno a la olta (par ex. walkie-talkie).
 full-duplex, o sia bidiresional inte el steso tenpo tra do uxuari (utenti) (par ex. tełefono).

Inte la materia bea streta a l'informadega, i se difarensia en:
 traxmision seriałe; 
 traxmision parałeła.

Ste traxmision che njien, le njien doparade inte le comunicasion intrà machine hardware informdeghi:

Inte le reti de tełecomunicasion, dal ponto de vista del formato informadivo traxmeso, na traxmision la pole esar:
 a fluso corivo;
 a pacheto o sia divixa in unità informadive dite pacheti, doparada soratuto inte le rete dati informadeghe

 Notasion 

Categoria:Tełecomunicasion
Categoria:Tełemàtega